*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*206. számú előterjesztés*

Bátaszék Város Önkormányzata Képviselő-testületének 2017. október 11-én,

16,00 órakor megtartandó rendkívüli ülésére

*A II. fogorvosi körzet további működtetése*

|  |
| --- |
| **Előterjesztő:** Dr. Bozsolik Róbert polgármester**Készítette:** Kondriczné dr. Varga Erzsébet jegyző**Törvényességi ellenőrzést végezte**: Takácsné Gehring Mária aljegyző**Tárgyalja:**PG Bizottság: 2017. 10. 10. |

**Tisztelt Képviselő-testület!**

A 2017. május 31.-ei testületi ülésén hagyta jóvá a képviselő-testület az Andoléna-Dent Kft.-vel kötendő megbízási szerződést, mely szerint dr. Szabolcski-Ahác Annamária fogorvos látja el helyettesítéssel a II. fogorvosi körzetet 2018. január 31. napjáig. A doktornő 2017. szeptember 4.-én azzal a kéréssel fordult önkormányzatunkhoz, hogy tekintettel arra, hogy anyai örömök elé néz, kéri szerződése 2017. november 30. napjával, közös megegyezéssel történő megszüntetését.

**Jogszabályi háttér:**

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja értelmében a helyi közügyek, valamint a helyben biztosítható közfeladatok körében ellátandó helyi önkormányzati feladat az egészségügyi alapellátás.

Az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet (a továbbiakban: Korm. rendelet) 2. § (1) bekezdés b) pontja szerint tartósan betöltetlen háziorvosi körzet az a területi ellátási kötelezettséggel működő háziorvosi körzet, amelyben az ellátási kötelezettségnek hat hónapot meghaladóan csak helyettesítéssel tudnak eleget tenni, kivéve, ha ennek az az oka, hogy a körzetet ellátó háziorvos munkavégzésében akadályoztatva van, vagy amelyben – a helyettesítés kivételével – az önkormányzat az ellátás nyújtásáról legalább hat hónapig nem tud gondoskodni önálló orvosi tevékenység végzésére jogosult személlyel. A Korm. rendelet 2. § (3) bekezdése alapján e rendelet háziorvosi körzetre, illetve tartósan betöltetlen háziorvosi körzetre vonatkozó rendelkezéseit a fogorvosi körzetre is alkalmazni kell.

A Korm. rendelet 9. § (1) bekezdése szerint a vonatkozó jogszabályi rendelkezések szerint kell a helyettesítésről gondoskodni, ha a praxisjog jogosultja a személyes szolgáltatásnyújtási kötelezettségnek nem tud eleget tenni, vagy a háziorvosi körzet tartósan betöltetlen.

**A körzet további működtetése**

Fenti jogszabályhelyekre tekintettel az önkormányzat kötelező feladata a körzet további működtetéséről gondoskodni, így 2017. december 1. napjától az új helyettes fogorvos megbízása érdekében a szükséges intézkedéseket meg kell tenni. 2017. január 1.-jétől Bátaszék Város Önkormányzata rendelkezik az egészségügyi szolgáltatásra jogosító működési engedéllyel, illetve finanszírozási szerződést kötött a Nemzeti Egészségbiztosítási Alapkezelővel. A működési engedély és a finanszírozási szerződés is határozatlan időre szól, azonban a finanszírozás összege 1 év után, azaz 2018. január 1. napjától 60 %-ra csökken.

Mindezen körülmények alapján a körzet ellátásának tartós megoldása lenne a legmegnyugtatóbb, így ennek érdekében javasoljuk az előterjesztés mellékletét képező pályázati felhívás közzétételét.

***Határozati javaslat:***

**a II. fogorvosi körzet további működtetésére**

1. Bátaszék Város Önkormányzatának Képviselő-testülete
2. 1. a II. fogorvosi körzet működtetése tárgyában a praxis helyettesítésére 2017. július 1. napjától 2018. január 31. napjáig az Andoléna-Dent Kft.-vel-Dr. Szabolcski-Ahác Annamária helyettes fogorvos, ellátásra kötelezett személyes közreműködésével - megkötött megbízási szerződés 2017. november 30. napjával közös megegyezéssel történő megszüntetését jóváhagyja,
3. 2. felhatalmazza a polgármestert a megbízási szerződés megszün­tetésének aláírására,
4. 3. felkéri a jegyzőt a II. fogorvosi körzet feladatainak ellátása érdekében a határozat melléklete szerinti tartalmú pályázati felhívás közzétételére.
5. Határidő: 2017. október 20.
6. Felelős: Dr. Bozsolik Róbert polgármester
7. (a szerződés aláírásáért)
8. Kondriczné dr. Varga Erzsébet jegyző
9. (a határozat megküldéséért, pályázati felhívás közzétételéért)
10. A határozatról értesül: Dr. Szabolcski-Ahác Annamária helyettes fogorvos
11. Szekszárdi Járási Hivatal Népegészségügyi
12. Osztálya
13. Nemzeti Egészségbiztosítási Alapkezelő
14. Bátaszéki KÖH pénzügyi iroda
15. Irattár